केक मेकिंग में दिव्या, टेबल टेनिस में प्रियंका रही प्रथम
धामनोद | आदर्श इंस्टीट्यूट ऑफ मैनेजमेंट एंड साइंस का वार्षिकोत्सव उमंग थीम पर आधारित सोमवार से शुरू हुआ। मुख्य अतिथि पीयूष शर्मा (कला जगत के शिरोमणि), महाविद्यालय के डायरेक्टर डॉ. आरके पाटीदार एवं प्राचार्य डॉ. शैलेंद्र शर्मा ने सरस्वती पूजन कर कार्यक्रम शुरू किया। प्राचार्य डॉ. शर्मा ने स्वागत भाषण दिया। उमंग में वाद-विवाद, गायन, नाटक एवं नृत्य की विधाओं का आयोजन किया गया। छात्र-छात्राओं ने कार्यक्रम में भाग लिया। संगीतज्ञ संगीता कोल्हटकर एवं कवि हरीश दुबे निर्णायक के रूप में उपस्थित रहे। मुख्य कार्यक्रम से पूर्व कुछ सांस्कृतिक एवं खेल प्रतियोगिताओं का आयोजन दो दिवस पूर्व हुआ। जिसमें रोशनी पाटीदार ने हेयर डेकोरेशन, दिव्या पाटीदार ने केक मैकिंग, राजनंदनी महाजन ने चॉकलेट मैकिंग, पंकज पाटीदार ने बेडमिंटन, अमितेष अवस्थी ने टेबल टेनिस, सलोनी शर्मा ने बैडमिंटन (बालिका वर्ग) एवं प्रियंका शेखावत ने टेबल टेनिस प्रतियोगिता में प्रथम स्थान प्राप्त किया। संचालन सहा. प्रा. दीपेंद्र चौहान एवं सोनाली पाटीदार ने किया।
mai_Deva hin_Deva